SPRÁVA ZO ZAHRANIČNEJ PRACOVNEJ CESTY
Č. 6/2015

1.  Účastník ZPC:
Peter Beňo, Ing., Národné kontaktné body, Centrum vedecko-technických informácií Lamačská cesta 8/A, 811 04 Bratislava, Národný kontaktný bod pre právne a finančné otázky a bezpečné spoločnosti, expert pre bezpečné spoločnosti, anglický jazyk 

2.  Zahraničná pracovná cesta:
Belgicko, Brusel, 23.-24.2.2015, AB Centre, EC, účasť na stretnutí NCP pre Bezpečné spoločnosti, Horizont 2020, cestovné EK, pobytové a i. CVTISR SR.

3.  Rámcový program pobytu:
23.2. odlet do Bruselu
24.2. zasadnutie od 9:00 do 17:00

4.  Stručný priebeh rokovaní, resp.  študijného pobytu:

1. Welcome
by European Commission
2. Presentation of the results of the evaluation of the first H2020 "Secure Societies"
call for proposals
by European Commission
3. Presentation of the H2020 "Secure Societies" Work Programme 2015
by European Commission
4. Presentation on the rules and practical recommendations for proposal preparation
by Research Executive Agency (REA)5. Questions & Answers

Súhrn hlavných poznatkov zo zasadnutia:
•	Zapájať sa len do silných konzorcií, nebyť ako doplnok. Na základe záverov z EK je veľa organizácií v pozícii partnerov, ktorí nie sú aktívne zapojení do riešenia projektových úloh, čo navyše vedie k relatívne nízkym príspevkom EK.
•	EK registrovala veľký počet projektov, ktoré boli do jednotlivých tém podávané. Tie dosahovali v jednotlivých prípadoch 8 – 36 násobok financovaných projektov (ochrana hraníc – počítačová bezpečnosť). Odporúčanie: zapájať sa do silných konzorcií, keďže tieto významným spôsobom prevážili slabšie konzorciá v oblasti získania minimálneho počtu bodov – treshold potrebného, aby bol projekt odporučený do užšieho výberu projektov, ktoré na základe pravidiel H2020 môžu byť financované. Miera úspešnosti projektov, ktoré prešli cez treshold je výrazne vyššia, ako miera podporených projektov k podaným projektovým žiadostiam.
•	26. marca 2015 sa v Bruseli uskutoční informačný deň k Bezpečným spoločnostiam, v rámci poobednej časti aj s prezentáciou projektových zámerov a networkingom. 28.-29. apríla sa v Bruseli uskutoční Cyber Security Forum, ktoré je zamerané na počítačovú bezpečnosť v širších súvislostiach (vrátane časti venovanej výzve Digital Security).
•	Príprava grantovej dohody musí byť pre každý projekt finalizovaná do 8 mesiacov po uzavretí výzvy. Projekt ale môže začať po zdôvodnení aj neskôr. Dôvodom na predĺženie 8 mesačnej lehoty môžu byť len požiadavky vyplývajúce zo Security Scrutiny Procedure alebo Ethical Review. V žiadnom prípade sa neplánuje predĺženie fázy prípravy grantovej dohody z iného dôvodu. 
•	Podávatelia projektov by mali poznať „policy documents“.
•	EK aktuálne pripravuje dokument všetkých stakeholdrov, ktorí boli v 7.RP a H2020 financovaní. Tento dokument bude zaslaný NCP a následne distribuovaný slovenským účastníkom.
•	Upozorniť SK subjekty, ktoré sa podieľajú na príprave projektov, že hodnotitelia hodnotia len to, čo je v projekte uvedené. Čo nie je, si hodnotitelia nesmú domýšľať a ani nebudú nikde vyhľadávať. V prípade prekročenia počtu strán v časti s obmedzeným počtom strán, tieto nebudú brané do úvahy. Nepomôže ani ich tvorivé „preradenie“ do časti popisujúcej jednotlivé organizácie, kde nie je obmedzenie v počte strán (EK podobné pokusy registrovala počas poslednej výzvy).
•	Informácie o výzvach budú poskytované subjektom, ktoré pripravujú projekty, výlučne cez NCP.
•	Počas stretnutia sa relatívne podrobne preberali jednotlivé témy z výziev pre rok 2015. Informácie u NCP.

5.  Odporúčané závery:
Preposlať odpovede záujemcom o projekty v oblasti bezpečné spoločnosti, podľa vopred zaslaných požiadaviek. Zorganizovať informačné dni k aktuálne zverejneným výzvam pre rok 2015. Dohodnúť rečníkov z EK/REA na základe predbežnej dohody zo zasadnutia.
6.   Prehľad prinesenej dokumentácie a miesto jej uloženia
Prezentácie zo zasadnutia.
7.   Osobitne vyhodnotený očakávaný prínos ZPC
Informovanie vedeckej obci o témach v oblasti bezpečnosti pre rok 2015. Zabezpečiť, aby podávané projekty, ktoré budú konzultované boli „in scope“.
8.    Spôsob zverejnenia výsledkov ZPC, prenos získaných informácií
Na internete a koordinátorovi NCP, ďalej podľa uváženia.

Súhlasím so zverejnením správy na internete
Správu vypracoval: Peter Beňo		                  ......................................
Dátum: 2.3.2015
								
Správu schválil:  prof. RNDr. Ján TURŇA, CSc., generálny riaditeľ  ......................................